CELEX: 32008R0904
Language: ro
Date: 2008-09-17
Title: Regulamentul (CE) nr. 904/2008 al Comisiei din 17 septembrie 2008 de stabilire a metodelor de analiză și a altor dispoziții cu caracter tehnic necesare pentru punerea în aplicare a regimului de export al mărfurilor care nu intră sub incidența anexei I la tratat (versiune codificată)

18.9.2008   
            
            
               RO
            
            
               Jurnalul Oficial al Uniunii Europene
            
            
               L 249/9
            
         
      REGULAMENTUL (CE) NR. 904/2008 AL COMISIEI
   
   din 17 septembrie 2008
   de stabilire a metodelor de analiză și a altor dispoziții cu caracter tehnic necesare pentru punerea în aplicare a regimului de export al mărfurilor care nu intră sub incidența anexei I la tratat
   (versiune codificată)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9,
   întrucât:
   
               (1)
            
            
               Regulamentul (CEE) nr. 4056/87 al Comisiei din 22 decembrie 1987 de stabilire a metodelor de analiză și a altor dispoziții cu caracter tehnic necesare pentru punerea în aplicare a Regulamentului (CEE) nr. 3035/80 al Consiliului de stabilire a normelor generale privind acordarea restituirilor la export și criteriile de fixare a valorii acestora pentru anumite produse agricole exportate ca mărfuri care nu intră sub incidența anexei II la tratat (2) a fost modificat în mod substanțial (3). Este necesar, pentru motive de claritate și de raționalizare, să se codifice regulamentul menționat.
            
         
               (2)
            
            
               În sensul asigurării unui tratament uniform la exportul comunitar de mărfuri cărora li se aplică Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din transformarea produselor agricole (4), este important să se definească metodele de analiză și alte dispoziții cu caracter tehnic.
            
         
               (3)
            
            
               Întrucât măsurile prevăzute de prezentul regulament sunt conforme cu avizul Comitetului Codului Vamal, Secțiunea Nomenclatura tarifară și statistică,
            
         ADOPTĂ PREZENTUL REGULAMENT:
   Articolul 1
   Prezentul regulament definește metodele comunitare de analiză, necesare aplicării Regulamentului (CE) nr. 3448/93 în ceea ce privește exporturile de mărfuri care nu intră sub incidența anexei I la tratat sau, în absența unei metode de analiză, natura operațiunilor analitice care trebuie efectuate sau principiul unei metode care trebuie să se aplice.
   Articolul 2
   În conformitate cu notele din anexa IV la Regulamentul (CE) nr. 1043/2005 al Comisiei (5) și în sensul aplicării aceleiași anexe, „datele rezultate din analiza mărfurilor” indicate în coloana 3 sunt obținute prin metodele, procedurile și formulele menționate în prezentul articol:
   
               1.
            
            
               
                  Zaharuri
               
               Cromatografia în fază lichidă de înaltă precizie (HPLC) este utilizată pentru dozarea individuală a zaharurilor.
               
                           A.
                        
                        
                           Conținutul de zaharoză menționat în coloana 3 din anexa IV la Regulamentul (CE) nr. 1043/2005 este egal cu:
                           
                                       (a)
                                    
                                    
                                       S + (2F) × 0,95,
                                       atunci când conținutul de glucoză este mai mare decât sau egal cu cel de fructoză,
                                       sau
                                    
                                 
                                       (b)
                                    
                                    
                                       S + (G + F) × 0,95,
                                       atunci când conținutul de glucoză este mai mic decât cel de fructoză,
                                    
                                 unde
                           
                                       S
                                    
                                    
                                       =
                                    
                                    
                                       conținutul de zaharoză determinat prin HPLC,
                                    
                                 
                                       F
                                    
                                    
                                       =
                                    
                                    
                                       conținutul de fructoză determinat prin HPLC,
                                    
                                 
                                       G
                                    
                                    
                                       =
                                    
                                    
                                       conținutul de glucoză determinat prin HPLC.
                                    
                                 Atunci când prezența unui hidrolizat de lactoză este declarată și/sau anumite cantități de lactoză și de galactoză sunt puse în evidență, un conținut de glucoză echivalent cu cel de galactoză (determinat prin HPLC) se deduce din conținutul de glucoză (G) înainte de efectuarea oricărui alt calcul.
                        
                     
                           B.
                        
                        
                           Conținutul de glucoză menționat în coloana 3 din anexa IV la Regulamentul (CE) nr. 1043/2005 este egal cu:
                           
                                       (a)
                                    
                                    
                                       G – F,
                                       atunci când conținutul de glucoză este mai mare decât cel de fructoză,
                                    
                                 
                                       (b)
                                    
                                    
                                       0 (zero),
                                       atunci când conținutul de glucoză este egal sau mai mic decât cel de fructoză.
                                    
                                 Atunci când se declară prezența unui hidrolizat de lactoză și/sau anumite cantități de lactoză și de galactoză sunt puse în evidență, un conținut de glucoză echivalent cu cel de galactoză (determinat prin HPLC) se deduce din conținutul de glucoză (G) înainte de efectuarea oricărui alt calcul.
                        
                     
         
               2.
            
            
               
                  Amidonul (sau dextrinele)
               
               (Dextrinele sunt calculate în amidon.)
               
                           A.
                        
                        
                           Pentru orice cod NC, altul decât codurile NC 3505 10 10, 3505 10 90, 3505 20 10-3505 20 90, precum și 3809 10 10-3809 10 90, conținutul de amidon (sau dextrine) indicat în coloana 3 din anexa IV la Regulamentul (CE) nr. 1043/2005 corespunde formulei:
                           (Z – G) × 0,9,
                           unde:
                           
                                       Z
                                    
                                    
                                       =
                                    
                                    
                                       conținutul de glucoză, determinat prin metoda descrisă la anexa I la Regulamentul (CEE) nr. 4154/87 al Comisiei (6),
                                    
                                 
                                       G
                                    
                                    
                                       =
                                    
                                    
                                       conținutul de glucoză determinat prin HPLC.
                                    
                                 
                     
                           B.
                        
                        
                           Pentru codurile NC 3505 10 10, 3505 10 90, 3505 20 10-3505 20 90, precum și 3809 10 10-3809 10 90, conținutul de amidon (sau dextrine) este cel determinat prin aplicarea metodei prezentate la anexa II la Regulamentul (CEE) nr. 4154/87.
                        
                     
         
               3.
            
            
               
                  Conținutul de grăsime lactată
               
               În scopul determinării conținutului de grăsime lactată, trebuie folosită metoda bazată pe extracția cu eter de petrol, precedată de hidroliza cu acid clorhidric și urmată de cromatografia în fază gazoasă a acizilor grași cu esteri metilici. În cazul în care se detectează prezența grăsimii lactate, proporția în procente a acesteia trebuie calculată prin înmulțirea procentului concentrației de butirat de metil cu 25, urmată de înmulțirea valorii astfel obținute cu procentul total în greutate al conținutului de grăsime lactată din produsul ca atare și împărțit la 100.
            
         Articolul 3
   În vederea aplicării anexei III la Regulamentul (CE) nr. 1043/2005, dozajul de manitol și de D-glucitol (sorbitol) se efectuează în conformitate cu metoda HPLC.
   Articolul 4
   (1)   Se stabilește un buletin de analiză.
   (2)   Buletinul de analiză trebuie să includă, în special:
   
               —
            
            
               toate datele referitoare la identificarea eșantionului;
            
         
               —
            
            
               metoda comunitară utilizată și trimiterea exactă la textul legal care o menționează sau, după caz, trimiterea la o metodă detaliată care specifică natura operațiunilor analitice care trebuie efectuate sau principiul unei metode care trebuie să se aplice, indicate în prezentul regulament;
            
         
               —
            
            
               elementele care ar putea influența rezultatele;
            
         
               —
            
            
               rezultatele analizei, ținând seama de exprimarea acestora prin metoda utilizată și de exprimarea dictată de necesitățile serviciilor vamale sau de gestionare care au solicitat analiza.
            
         Articolul 5
   Regulamentul (CEE) nr. 4056/87 se abrogă.
   Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa II.
   Articolul 6
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 septembrie 2008.
      
         
            Pentru Comisie
         
         José Manuel BARROSO
         
         
            Președintele
         
      
   
   
      (1)  JO L 256, 7.9.1987, p. 1.
   
      (2)  JO L 379, 31.12.1987, p. 29.
   
      (3)  A se vedea anexa I.
   
      (4)  JO L 318, 20.12.1993, p. 18.
   
      (5)  JO L 172, 5.7.2005, p. 24.
   
      (6)  JO L 392, 31.12.1987, p. 19.
   
      ANEXA I
      Regulamentul abrogat și modificarea sa
      
                  Regulamentul (CEE) nr. 4056/87 al Comisiei
               
               
                  (JO L 379, 31.12.1987, p. 29)
               
            
                  Regulamentul (CE) nr. 202/98 al Comisiei
               
               
                  (JO L 21, 28.1.1998, p. 5)
               
            
   
      ANEXA II
      Tabel de corespondență
      
                  Regulamentul (CEE) nr. 4056/87
               
               
                  Prezentul regulament
               
            
                  Articolele 1-4
               
               
                  Articolele 1-4
               
            
                  —
               
               
                  Articolul 5
               
            
                  Articolul 5
               
               
                  Articolul 6
               
            
                  —
               
               
                  Anexa I
               
            
                  —
               
               
                  Anexa II